proxectonos/corpus_dominio_legal_administrativo_tmp huggingface dataset:
APERTURA DO PRAZO DE PRESENTACIÓN DE SOLICITUDES DE SUBVENCIÓNS DESTINADAS AO FOMENTO DE ACTIVIDADES CULTURAIS E DEPORTIVAS
ADMINISTRACIÓN LOCAL — Municipal — Cañiza, A (Subvencións e axudas, 22/04/2019)

Por medio da presente faise público que, de conformidade co disposto na Ordenanza Reguladora da concesión de subvencións destinadas ao fomento de actividades culturais e deportivas promovidas por persoas físicas ou xurídicas do Concello da Cañiza (Pontevedra), publicada no BOP núm.67 de data 08.04.2005, queda aberto o prazo para que os posibles interesados poidan presentar as súas solicitudes, desde o día seguinte á publicación do presente anuncio no BOP e ata o día 30.06.2019, As solicitudes presentadas ddeberán reunir todos os requisitos establecidos na referida Ordenanza. Os gastos imputaranse á aplicación orzamentaria 2019.33448000 Documento asinado electrónicamente por Miguel A. Domínguez Alfonso, Alcalde-Presidente do Concello de A Cañiza. A Cañiza, 4 de abril de 2019.
ORZAMENTO E CADRO DE PERSOAL DO ANO 2019
ADMINISTRACIÓN LOCAL — Municipal — Grove, O (Presupostos e cadros de persoal, 05/08/2019)

Aprobado inicialmente polo Pleno da Corporación o Orzamento Xeral e o Cadro de Persoal para o exercicio de 2019, en sesión celebrada o día 30 de xullo de 2019, exponse ao público durante 15 días, contados dende a inserción deste anuncio no Boletín Oficial da Provincia, para que os interesados poidan examinar o expediente e presentar reclamacións contra o mesmo. O orzamento considerarase definitivamente aprobado se durante o citado prazo no se presentan reclamacións. Todo elo de acordo co disposto no artigo 169 do RDLex.2/2004 de 5 de marzo. O Grove, a 31 de xullo de 2019. O Alcalde. Adjona Perdomo Alvarez Rementeria. (ASINADO DIXITALMENTE Á MARXE)
RECTIFICACIÓN DA CONVOCATORIA DE VARIOS PROCESOS PERTENCENTES AO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 04/12/2019)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 16 de outubro de 2019 (nº 2019018821), pola que se aproba a convocatoria de varios procesos pertencentes ao plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos para cubrir prazas e postos vacantes no cadro de persoal funcionario da Deputación de Pontevedra, incluídas na oferta de emprego do ano 2018 (CE2019O), BOPPO nº 210 de data 31 de outubro de 2019, no senso que, onde di (.): 1) Nesta fase comprobaranse e cualificaranse os méritos alegados e xustificados documentalmente polas persoas aspirantes. A suma das puntuacións obtidas no concurso non poderá superar o 40 % da suma de puntuacións correspondentes á fase da oposición, e os títulos necesarios para acceder a outro superior non se computarán cando estes xa se valorasen (.)” Debe dicir: 1) Nesta fase comprobaranse e cualificaranse os méritos alegados e xustificados documentalmente polas persoas aspirantes. A suma das puntuacións obtidas no concurso non poderá superar o 40 % da suma de puntuacións correspondentes ao proceso selectivo, e os títulos necesarios para acceder a outro superior non se computarán cando estes xa se valorasen (.)” Pontevedra, 27 de novembro de 2019 O secretario
APROBACIÓN DEFINITIVA DO EXPEDIENTE DE SUPLEMENTO DE CRÉDITO NÚMERO 1/2019 DA FUNDACIÓN ESCOLA UNIVERSITARIA DE ENFERMERÍA.
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/11/2019)

De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Fundación Escola Universitaria de Enfermería, polo que ésta considérase definitivamente aprobada. Faise público que, unha vez realizada esta modificación, o orzamento da Fundación Escola Universitaria de Enfermería par a o exercicio 2019 presenta a seguinte distribución por capítulos: Capítulo DESCRICIÓN € 1 GASTOS DE PERSOAL 522.224,82 2 GASTOS CORRENTES EN BENS E SERVIZOS 57.062,42 3 GASTOS FINANCEIROS 100,00 6 INVESTIMENTOS REAIS 15.520,00 Total GASTOS … … … 594.907,24 Capítulo DESCRICIÓN € 3 TAXAS, PREZOS PÚBLICOS E OUTROS INGRESOS 125.000,00 4 TRANSFERENCIAS CORRENTES 420.062,00 5 INGRESOS PATRIMONIAIS 3.000,00 7 TRANSFERENCIAS DE CAPITAL 1.000,00 8 ACTIVOS FINANCEIROS 45.845,24 Total INGRESOS … … … 594.907,24 De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” a correspondente documentación do expediente de suplemento de créditos número 1/2019 da Fundación Escola Universitaria de Enfermería. Contra este acordo de aprobación definitiva do expediente de suplemento de créditos número 1/2019 da Fundación Escola Universitaria de Enfermería, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, a 24 de outubro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
MODIFICACIÓN RÉXIME DE SESIÓNS XUNTA DE GOBERNO LOCAL.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 20/11/2019)

Polo Sr. Alcalde do Concello de Vila de Cruces, con data 8 de novembro de 2019, dictouse o Decreto da Alcaldía núm.2019-0554, que se transcribe a continuación: Visto o anterior Decreto da Alcaldía núm.2019-0267, de data 19 de xuño de 2019, mediante o cal, entre outros, se resolve: “As sesións ordinarias da Xunta de Goberno Local, serán semanalmente tódolos martes ás oito horas, sempre que haxa asunto a tratar. Se ese día fose festivo ou coincidise co 24 ou 31 de decembro, pasará a celebrarse o día hábil seguinte á mesma hora”. En aras dunha mellor organización por parte dos membros do citado órgano colexiado, e en virtude do disposto nor artigos 20.1b) e 23 da Lei 7/1985, do 2 de abril, Reguladora das Bases de Réxime Local, artigo 29 do Regulamento Orgánico Municipal, e os artigos 35.2 e 52 do Regulamento de Organización, Funcionamento e Réxime Xurídico das Entidade Locais, aprobado polo Real Decreto 2568/1986, do 28 de novembro, RESOLVO: Primeiro: Establecer as sesión ordinarias da Xunta de Goberno Local, semanalmente tódolos martes ás nove (09:00) horas, sempre que haxa asuntos a tratar. Se ese día fose festivo ou coincidise co 24 ou 31 de decembro, pasará a celebrarse o día hábil seguinte á mesma hora. Segundo: En casos excepcionais e concretos debidamente xustificados e logo de consulta aos concelleiros membros, facúltase ao Sr. Alcalde para modificar a hora e día de celebración das sesións ordinarias. Terceiro: Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución do nomeamento ao Boletín Oficial da Provincia para a súa publicación neste, sen prexuízo da súa efectividade dende o día seguinte da sinatura da Resolución polo Alcalde. Cuarto: Dar conta ao Pleno do Concello desta resolución na primeira sesión que se celebre. Mándao e asínao o Alcalde na data indica á marxe, do que como Secretario da Corporación, dou fe. DOCUMENTO ASINADO ELECTRONICAMENTE Á MARXE
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Campo Lameiro (Presupostos e cadros de persoal, 17/06/2019)

Logo de aprobar, por acordo do Pleno Municipal de data 29-04-2019, a modificación da relación de postos de traballo e conforme determina o artigo 169 do Texto Refundido da Lei Reguladora das Facendas Locais aprobado por Real Decreto 2/2004, de 5 de marzo, sométese o expediente a información pública por prazo de quince días, a contar desde o día seguinte ao de publicación do presente anuncio en o Boletín Oficial da Provincia, durante o cal os interesados poderán presentar as alegacións que estimen oportunas. Considerarase aprobada definitivamente a modificación da relación se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. Documento asinado electronicamente.
APROBACIÓN DEFINITIVA RPT
ADMINISTRACIÓN LOCAL — Municipal — Mondariz (Presupostos e cadros de persoal, 28/05/2019)

O Pleno da Corporación, en sesión ordinaria celebrada o 20/05/2019, aprobou definitivamente o organigrama e a Relación de Postos de Traballo (RPT) do Concello de Mondariz, logo da súa aprobación inicial mediante acordo de Pleno do día 26/01/2019 e a súa exposición pública por un prazo de 20 días hábiles, tras a publicación do anuncio de información pública no BOP de Pontevedra nº 26 de 6 de febreiro de 2019, en virtude do artigo 202 da Lei 2/2015, do 29 de abril, do emprego público de Galicia. A continuación, publícase o ANEXO I, no que se recolle integramente a RPT do Concello de Mondariz que entrará en vigor tras a súa publicación no BOP. L: Posto reservado a persoal laboral F: Posto reservado a persoal funcionario E: Posto reservado a persoal eventual A. X.: Escala de Administración xeral A. E: Escala de Administración especial H. N: Escalas de habilitación Nacional Segundo Convenio: No caso do persoal laboral, segundo convenio de aplicación C: concurso L: libre designación R. N: Posto reservado a persoas con nacionalidade española U. E.: Unión Europea Recóllese a titulación mínima esixida Recoméndase a súa determinación con carácter previo á provisión dos postos A. L.: Posto reservado a empregados propios da administración local A. E.: Posto reservado a funcionarios con habilitación de carácter estatal Especial dispoñibilidade e dedicación: Sinala os postos que, polas súas características, recoméndase teñan total dispoñibilidade e dedicación. A especial dedicación supón o cumprimento dunha xornada de 40 horas semanais de promedio en cómputo anual. Total incompatibilidade: Sinala os postos que, polas súas características, recoméndase teñan total incompatibilidade. A funcionarizar: Recoméndase a funcionarización dos postos sinalados. A amortizar: Sinala os postos que se amortizarán trala amortización das prazas que se vinculen aos mesmos. Xornada a tempo parcial: Sinala os postos que non prestarán servizo a xornada completa. RECURSOS: Contra o anterior acordo, que pon fin á vía administrativa, poderá interpoñer recurso contencioso administrativo perante o Xulgado do Contencioso Administrativo de Pontevedra, no prazo de dous meses a contar desde o día seguinte ao da súa notificación, conforme ao artigo 46.1 da Lei Reguladora da Xurisdición Contencioso-administrativa. Poderá, non obstante, interpoñer, con carácter previo e potestativo, recurso de reposición ante o órgano que ditou o acordo, conforme á Lei 39/2015, de 1 de outubro, do Procedemento Administrativo Común das Administracións Públicas (artigos 123 e 124) e a Lei Reguladora das Bases do Réxime Local (artigo 52), no prazo de un mes a contar desde o día seguinte ao da súa notificación. Asemade, poderá interpoñer calquera outro recurso ou actuación impugnatoria, nos termos legalmente previstos e que considere pertinente. Mondariz, na data de sinatura electrónica O Alcalde. Juan Gil Luo Fonollet
DELEGACIÓN TEMPORAL DE COMPETENCIAS ÁREA DE CONTRATACIÓN, PATRIMONIO E XESTIÓN MUNICIPAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/09/2019)

Por Resolución desta Alcaldía de data 18 de xuño de 2019 delegouse na concelleira, Dª PATRICIA RODRÍGUEZ CALVIÑO a Área de CONTRATACIÓN, PATRIMONIO E XESTIÓN MUNICIPAL nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do Goberno no período comprendido entre o 15 de agosto ao 25 de agosto de 2019, ambos incluídos, procede avogar a dita delegación e encomendar a xestión da ÁREA DE CONTRATACIÓN, PATRIMONIO E XESTIÓN MUNICIPAL durante o dito período, ao concelleiro-delegado da Área de Fomento e Servizos, D. Francisco Javier Pardo Espiñeira. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da Área de CONTRATACIÓN, PATRIMONIO E XESTIÓN MUNICIPAL na concelleira, Dª Patricia Rodríguez Calviño durante a súa ausencia do día 15 de agosto ao 25 de agosto de 2019, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar no concelleiro-delegado da Área de Fomento e Servizos, D. AMRIT KEIL ALTADILL as competencias municipais en materia de CONTRATACIÓN, PATRIMONIO E XESTIÓN MUNICIPAL durante o período comprendido entre os días 15 ao 25 de agosto de 2019, ambos incluídos, nos termos sinalados na Resolución de 18 de xuño de 2019. Terceiro.- A presente Resolución terá efectos a partir do día 15 de agosto ao 25 de agosto de 2019, ambos incluídos, sen prexuízo de posteriores modificacións. Cuarto.- Notificar a presente Resolución ás concelleiras afectadas e demais persoal interesado e dar conta dela mediante a Intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma.
DELEGACIÓN DE FUNCIÓN DA ALCALDÍA O 23 E 24 DE XANEIRO DE 2019
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 31/01/2019)

Por Resolución desta Alcaldía do día da data dispúxose a delegación na Paul Antony Jarvis Beihaqi das funcións da Alcaldía durante o periodo en que me atope ausente, esto é, os días 23 e 24 de xaneiro de 2019, por ausencia deste titular. Vilagarcía de Arousa, 22 de xaneiro de 2019. O Alcalde–Presidente Asdo/ Alberto Varela Paz
PROCESO DE SELECCIÓN DE PERSOAL PARA FESTA DO MARISCO 2019. APERTURA DE PRAZO DE PRESENTACIÓN DE SOLICITUDES E BASES
ADMINISTRACIÓN LOCAL — Municipal — Grove, O (Persoal, oposicións, 19/06/2019)

A Xunta de Goberno Local do Concello do Grove de data 13/05/2019 aprobou a convocatoria e as bases da Bolsa de Emprego Festa do Marisco 2019, para a selección e contratación de 8 axudantes de cociña, 1 responsable de almacén, 14 caixeiros/as, 20 dependentes de stand, 1 operario/a de mantemento, 15 peóns/peoas de limpeza e 2 operarios/as control acceso de vehículos. As bases estarán expostas no Taboleiro de Anuncios e na páxina web do Concello do Grove (www.concellodogrove.es). O período de presentación de instancias será de 15 días naturais a partir do día seguinte ao da publicación deste anuncio. O Grove, data e sinatura dixital na marxe.—O alcalde, José A. Cacabelos Rico.
DETERMINACIÓN DA DOTACIÓN ECONÓMICA PARA O FUNCIONAMENTO DOS GRUPOS MUNICIPAIS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/07/2019)

O Pleno do Concello, na sesión extraordinaria de 19.06.2019, adoptou, por unanimidade (25) o seguinte acordo: “Primeiro.— De acordo co disposto no artigo 73.3 da Lei Reguladora das Bases de Réxime Local asignar aos grupos políticos municipais a seguinte dotación económica mensual, para o seu adecuado funcionamento, con cargo ó presuposto municipal: A citada dotación económica ten natureza de subvención nos termos establecidos na Lei 38/2003, de 17 de novembro, Xeneral de Subvencións, en relación coa Disposición Adicional segunda da LO8/2007 de 4 de xullo sobre financiamento dos partidos políticos. Considéranse beneficiarios desta subvención os grupos políticos municipais legalmente constituídos. Segundo.— As dotacións económicas asignadas aboaranse na conta designada por cada grupo político municipal, grupo que deberá comunicar un código de identificación fiscal propio e levar unha contabilidade específica da dotación, que terá a disposición do Pleno da Corporación no caso de que lla requira para a súa fiscalización. No tocante aos gastos financiables, así como a súa xustificación, estarase ao disposto nas bases de execución orzamentaria. En todo caso as devanditas cantidades non poderán destinarse ao pago de remuneracións do persoal de calquera tipo ao servizo da Corporación, nin á adquisición de bens que poidan constituír activos fixos de carácter patrimonial. Terceiro.— Adoptaranse as medidas procedentes para a suplementación dos créditos orzamentarios se as dotacións existentes resultaren insuficientes e anualmente consignarase cantidade suficiente para facer fronte as obrigas económicas derivadas do cumprimento deste acordo. Cuarto.— O presente acordo, no marco do art.8 da Lei 19/2013, de Transparencia e Bo Goberno, publicaranse no Boletín Oficial da Provincia, así como no taboleiro de anuncios do Concello e na web municipal por quince días hábiles, co fin de dar a máxima transparencia. O que se fai público, coa reserva á que se refire o artigo 92.2 do Regulamento Orgánico do Pleno e das súas Comisións (BOP 248, de 28 de decembro de 2005), para o xeral coñecemento e oportunos efectos.
ACTA DE ENTREGA AO CONCELLO DE MONDARIZ DA ESTRADA PROVINCIAL E. P. 4307 ACCESO Á IGREXA DE SABAXÁNS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/10/2019)

O día 16 de setembro de 2019 asinouse a acta de entrega ao Concello de Mondariz da estrada provincial E. P. 4307 acceso á igrexa de Sabaxáns. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 16 de setembro de 2019 Dunha parte, D. Horst Wilhelm Illana Gorri na súa condición de Deputado de Infraestruturas e Vías Provinciais da Deputación de Pontevedra, Doutra parte, D. John Keith Tecuceanu Vancells, na súa condición de Alcalde do Concello de Mondariz. Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Mondariz da estrada provincial E. P. 4307 Acceso á igrexa de Sabaxáns. A Deputación de Pontevedra desenvolveu na zona que agora se transfire o proxecto de “Acondicionamento da E. P. 4307 Acceso igrexa de Sabaxáns”. Pola súa banda o Concello de Mondariz solicitou á Deputación de Pontevedra o cambio de titularidade do tramo da estrada referida, unha vez finalicen as obras contempladas no antedito proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 94/2019, do 18 de xullo, publicado no Diario Oficial de Galicia en data 1 de agosto de 2019, aprobou o cambio de titularidade proposto. Este acto dá execución material ó previsto no artigo 3º do Decreto 94/2019, do 18 de xullo, e formaliza a entrega ó Concello de Mondariz da estrada provincial E. P. 4307 Acceso á igrexa de Sabaxáns. E en proba de conformidade asinan os comparecentes por triplicado e cun só efectos no lugar e coa data arriba indicada. O DEPUTADO DE INFRAESTRUTURAS E VÍAS PROVINCIAIS DA DEPUTACIÓN DE PONTEVEDRA, Horst Wilhelm Illana Gorri.—O ALCALDE DO CONCELLO DE MONDARIZ, John Keith Tecuceanu Vancells. O que se fai público para xeral coñecemento e para os efectos oportunos. Pontevedra, 17 de outubro de 2019.—O deputado delegado área de Réxime Interior, Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019), Carlos López Font.—O Secretario, Carlos Cuadrado Romay.
DELEGACIÓN PRESIDENCIA XUNTA DE GOBERNO LOCAL DATA 23.05.2019
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 31/05/2019)

Por resolución da Presidencia de data 24.05.2019 adoptouse a seguinte resolución: Vista a posibilidade de substitución da presidencia da entidade local contemplada polo artigo 47 do Real Decreto 2568/1986 de 28 de novembro de organización, funcionamento e réxime xurídico das entidades locais, pola presente e dada a miña ausencia do termo municipal nese horario, 1.—Nomear accidentalmente a D. Jhon Alejandro Odion Alva Cioroiu, en canto Vicepresidente 1º, para asumir a Presidencia da Xunta de Goberno Local do Concello prevista para o 24.05.2019.2.—Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia.3.—Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade O Presidente Jorge Cubela López Documento asinado dixitalmente á marxe
APROBACIÓN DEFINITIVA DA MODIFICACIÓN NÚMERO 20 DA RPT
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 22/11/2019)

O Pleno da Corporación, en sesión celebrada o día 30 de setembro de 2019 aprobou inicialmente a modificación puntual Nº 20 das relacións de postos de traballo de persoal funcionario, eventual e de persoal laboral deste concello. Sometido o expediente a información pública durante o prazo legalmente establecido non se presentou ningunha reclamación, suxestión ou alegación, polo que, por aplicación do disposto no artigo 202.2 da Lei 2/2015, do 29 de abril, do Emprego Público de Galicia, o dito acordo queda definitivamente aprobado, procedéndose mediante este anuncio á publicación da parte dispositiva do mesmo de conformidade co disposto no apartado 3 do dito precepto. Primeiro.-Modificar puntualmente a relación de postos de traballo de persoal funcionario e de persoal laboral xeneralizando en todos os postos de traballo nelas incluídos o concurso-oposición como forma de provisión de todos eles, coa excepción dos postos de traballo de Habilitación Nacional e os do Corpo da Policía Local aos que lles resulta de aplicación a súa lexislación específica, o que se reflectirá para cada un deles na propia RPT de persoal funcionario. Segundo.-Modificar puntualmente a relación de postos de traballo de persoal laboral reasignando, con efectos laborais, administrativos e económicos do 1 de xaneiro de 2020, os niveis de asimilación do complemento de destino que forma parte da retribución complementaria dos seguintes postos de traballo da RPT de persoal laboral do concello. Psicóloga I-A1 20 22 AEDL I-A1 20 22 Orientadora Laboral I-A1 20 22 Educadora familiar I-A2 16 20 Palista IV-C2 14 16 Tractorista IV-C2 14 16 Chófer IV-C2 14 16 Terceiro.-Modificar puntualmente a relación de postos de traballo de Persoal Eventual establecendo no apartado de “observacións” as seguintes características dos dous postos de traballo nelas incluídos: “Especial dedicación e dispoñibilidade horaria. Posibilidade de desenvolvemento parcial ou total do posto de traballo en xornada de tarde. Posibilidade do seu desempeño mediante teletraballo nas condicións que se establezan pola Alcaldía”. Cuarto.-Modificar parcialmente a relación de postos de traballo de persoal funcionario no relativo a forma de provisión do posto de traballo de Inspector Xefe do Corpo que pasa a ser a seguinte: “Mobilidade. Concurso de méritos (artigo 38 b) da Lei 4/2007 de coordinación de policías locais de Galicia e artigo 7.4 do Decreto 243/2008, do 16 de outubro). O baremo a aplicar no dito concurso será o establecido na Orde do 28 de xaneiro de 2009”. Quinto.-Modificar puntualmente a relación de postos de traballo de persoal funcionario declarando a amortización automática dos postos de traballo Arquitecto Técnico e de Encargado de Casas de Cultura cando queden vacantes por xubilación dos seus titulares o por outras causas admitidas legalmente. Vilanova de Arousa, na data da sinatura electrónica. O alcalde, Gonzalo Durán Hermida
DELEGACIÓN VODA A FAVOR DA CONCELLEIRA DONA EVA GIL SOLLA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/08/2019)

Con data 24 de xullo de 2019 o Gemma Dolores Fentanes Goodridge ditou o Decreto número 2019-2531 en resposta a solicitude n.º 4655de 29 de maio de 2019, para a autorización de matrimonio civil entre MBAP E ACR, a realizar no Concello o vindeiro 17 de agosto de 2019. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Isaac Rafael Romagos Kacem Dona Alicia Encarnacion Margotan Ruiz de Esquide a súa atribución para a autorización do matrimonio civil referenciado. O Alcalde, Xosé Represas Giráldez (Asinado electronicamente)
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Fornelos de Montes (Presupostos e cadros de persoal, 30/12/2019)

Aprobado inicialmente polo Pleno da Corporación o Orzamento municipal para o exercicio económico de 2020, o cadro de persoal e a relación de postos de traballo para dito exercicio, en cumprimento do disposto no artigo 169.1 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo e disposicións concordantes, exponse ó publico na secretaría deste concello, por prazo de quince días hábiles, contados a partir do seguinte ó da publicación do presente edicto no Boletín Oficial da provincia, co fin de que durante o mesmo poidan formularse as reclamacións que se consideren oportunas. Fornelos de Montes, 26 de decembro de 2020. O alcalde Emiliano Lage Rodríguez
BASES DE SELECCIÓN DE BOLSA DE TRABALLO PARA POSTOS DE AUXILIAR AXUDA NO FOGAR
ADMINISTRACIÓN LOCAL — Municipal — Forcarei (Bolsas de emprego, 16/10/2019)

Faise público para xeral coñecemento que en data 11 de outubro de 2019, mediante Decreto de Alcaldía, aprobáronse as Bases para a constitución de bolsa de traballo para postos de auxiliar de axuda no fogar, en réxime de persoal laboral temporal. As listaxes de contratacións e nomeamentos que deriven destas bases pasarán a rexerse polas mesmas. O plazo de presentación de instancias será de 5 días hábiles a partir da publicación do presente anuncio no Boletín Oficial da Provincia. As bases íntegras atópanse publicadas no taboleiro de anuncios do Concello e na súa páxina web www.forcarei.net, e na súa sede electrónica www.forcarei. sedelectronica. gal Os sucesivos anuncios desta convocatoria publicaranse na sede electrónica do este Concello [http://forcarei.sedelectronica. gal], na páxina web e no Taboleiro de Anuncios do Concello de Forcarei. DOCUMENTO ASINADO DIXITALMENTE
DH. A36.61059. SOLICITUDE DA CCUU QUINTEIRO BORA DE NOVACIÓN DUN CAUDAL DE AUGA NA PARROQUIA DE BORA (SANTA MARIÑA), CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 13/08/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Quinteiro-Bora CAUDAL: 5188,35 m3/ano DESTINO: uso doméstico ORIXE: dous mananciais situados na parc.333, pol.153 do catastro de Pontevedra PARROQUIA: Bora CONCELLO: Pontevedra A auga dos mananciais cáptase mediante sendas arquetas aros formigón Ø 1,70 m, de 0,90 e 4,00 m prof., e condúcese a caseta de depósitos situada na mesma parcela e que contén os depósitos individuais dende os que se distribúe ás vivendas dos membros da comunidade nos lugares do Quinteiro, O Valo e as Pontes, na parroquia de Bora (Pontevedra). O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións – Jose Manuel Galstyan Petroche (Sinatura dixital)
ORDENANZA REGULADORA DA TAXA POR SERVICIOS DE DISTRIBUCIÓN DE AUGA, GAS, ELECTRICIDADE E OUTROS ABASTECEMENTOS PÚBLICOS, INCLUÍDOS OS DEREITOS DE ENGANCHE DE LIÑAS DE COLOCACIÓN E UTILIZACIÓN DE CONTADORES E INSTALACIÓNS ANÁLOGAS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 04/12/2019)

O Pleno da Corporación en sesión celebrada o día 30 de setembro de 2019 aprobou inicialmente a modificación parcial da Ordenanza reguladora da taxa por servicios de distribución de auga, gas, electricidade e outros abastecementos públicos, incluídos os dereitos de enganche de liñas de colocación e utilización de contadores e instalacións análogas cando ditos servizos ou subministros son prestados por entidades locais aprobada polo Pleno o 28 de outubro de 1998. (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Ordenanza reguladora da taxa por servicios de distribución de auga, gas, electricidade e outros abastecementos públicos, incluídos os dereitos de enganche de liñas de colocación e utilización de contadores e instalacións análogas cando ditos servizos ou subministros son prestados por entidades locais aprobada polo Pleno o 28 de outubro de 1998.- No contrato formalizado coa empresa “Espina & Delfín, S. L.” o 19 de abril de 2010 de xestión indirecta mediante concesión administrativa da xestión dos servizos de abastecemento de auga potable neste Concello de Vilanova de Arousa, prevese que as tarifas a satisfacer polos usuarios do servizo serán revisadas anualmente polo órgano competente do Concello conforme á variación que experimente o I. P. C. do ano inmediatamente anterior. A actualización anual das tarifas da Ordenanza correspondente realizarase en base á variación anual que experimente o IPC, previa xustificación mediante certificación do Instituto Nacional de Estatística. A tal efecto, pola referida empresa preséntase un escrito no que solicita a actualización das referidas tarifas para o ano 2020 coa variación que experimentou o Índice de Prezo ó Consumo dende xullo de 2018 a xullo de 2019 (+0,5%). Estes prezos incrementaranse no I. V. E. correspondente. As Tarifas por alta inicial no servicio e segunda e sucesivas altas non experimentarán variación algunha, permanecendo os prezos en vigor: Vilanova de Arousa a 26 de novembro de 2019. O Alcalde.- P. A. O 1º Tenente de Alcalde. Gerardo Ariel Mateo Alejandro De San Luis Aizpeolea
PRECIOS PÚBLICOS DO OBRADOIRO DE PATRIMONIO, XULLO 2019
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 07/08/2019)

Curso ofertado dentro da programación de Patrimonio de 2019.—OBRADOIRO DE ARTE “CREANDO CON RENI BELMONTE EL MERNISSI Participación na actividade/curso escollido no horario específico de cada un. RESPONSABLE DE PAGAMENTO: persoas que se inscriban na dita/s curso/actividade. OBRADOIRO DE ARTE.….…………………35€ TOTAL 1ª.—As persoas que entreguen informe favorable do departamento de Servizos Sociais do concello de Tomiño terán unha bonificación do 50 % ou dereito a asistir de xeito gratuíto a todas as actividades que se ofertan na campaña de deportes de 2018.2ª.—Os nenos e nenas empadroadas no concello de Tomiño que sexan irmáns e participen xuntos/as na mesma actividade terán unha bonificación a maiores de 5 euros por cada neno/a.3ª.—As persoas voluntarias do concello de Tomiño terán unha bonificación do 50 % en todas as actividades. O depósito previo do importe do prezo público será obrigatorio dende a súa entrada en vigor e, en todo caso, antes do inicio do curso/s. Para os conceptos de gasto indicados prevese a cobertura parcial, sufragándose o resto con cargo á partida 336.226.99 Dende a súa entrada en vigor coa publicación no Boletín Oficial da Provincia. O prazo de inscrición nas actividades pecharase catro días antes do inicio de cada actividade. TOMIÑO, A ALCALDESA SANDRA GONZÁLEZ ALVAREZ NA DATA QUE OBTA NA CORRESPONDENTE SINATURA ELECTRONICA
ADXUDICACIÓN DE 19 OBRADOIROS A ENTIDADES DE MAIORES, PENSIONISTAS, PREXUBILADOS, XUBILADOS E OUTRAS ENTIDADES SOCIAIS DA PROVINCIA DE PONTEVEDRA NO MARCO DO PROGRAMA “DEPO EN MARCHA” 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/08/2019)

A Xunta de Goberno desta Deputación acordou na sesión do 9 de agosto de 2019: 1.—Aprobar a adxudicación de 19 obradoiros a entidades de maiores, pensionistas, prexubilados, xubilados e outras entidades sociais da provincia de Pontevedra, no marco do programa “Depo en marcha” 2019, atendendo aos criterios de prelación establecidos na base décimo terceira 2.—Actualizar a relación de entidades en lista de agarda A relación de entidades con obradoiro adxudicado, a de entidades en lista de agarda e a de entidades rexeitadas publicarase en www.depo. gal. Pontevedra, 19 de agosto de 2019 O deputado delegado, en virtude das competencias delegadas da Presidencia por Resolución núm.2019014186 Olga María García Ballesteros
APROBACIÓN DEFINITIVA RELACIÓN DE POSTOS DE TRABALLO
ADMINISTRACIÓN LOCAL — Municipal — Poio (Presupostos e cadros de persoal, 22/05/2019)

Aprobada definitivamente polo Pleno da Corporación en sesión ordinaria realizada o 30 de abril de 2019 o Texto da Relación de Postos de Traballo e a táboa retributiva, unha vez resolto as alegacións presentadas, por medio do presente faise público o texto definitivo: É a unidade administrativa ou o servizo ó que o que se adscribe o posto no organigrama da Administración municipal. Utilízanse as denominacións do organigrama municipal, respectando algunhas denominacións tradicionais e aclarándoas, ás veces, con denominacións complementarias. Significa o número de postos de traballo que se agrupan nunha soa liña nos que concorre idéntica denominación, requisitos e características incluídas as retribucións complementarias. Indica a vinculación do persoal coa Administración municipal: Funcionario (FUN), Laboral fixo (LAB.), Reflicte o nivel asignado a cada posto de persoal funcionario para os efectos da percepción do complemento de destino distribuido en 14 pagas. * Reflicte o número de puntos que integra o o complemento específico asignado a cada posto de persoal funcionario e laboral. O valor do punto acordado en Mesa de negociación foi de 80€ por cada punto de valoración. Os postos poden ser SINGULARIZADOS (reflíctese con un S na columna), cando pola súa denominación e características se diferencian dos restantes e NON SINGULARIZADOS (reflíctese con un NS); Nos postos de funcionarios eventuais de confianza ou asesoramento especial consignarase a clave E na columna. Non se trata da forma de acceder á praza mediante probas selectivas (oposición, concurso-oposición, concurso), senón da forma de provistar postos de traballo vacantes con funcionarios municipais de carreira. A FP normal será o concurso (na clave se porá un C) Cada posto de persoal funcionario adscríbese a un grupo ou subgrupo dos grupos ou subgrupos consecutivos segundo a clasificación establecida no artigo 76 e disposición adicional sétima da Lei 7/2007, do 12 de abril (A1, A2, C1, C2, AP). O persoal laboral utilizaranse os grupos: I, II, III, IV e V. Para o persoal funcionario utilizaranse as escalas e subescalas establecidas para a Administración Local. Soamente se consigna a titulación académica específica cando é necesaria, ademais da xenérica correspondente ó grupo ó que se adscribe o posto (enténdese implícita). Esíxese para determinados postos cando a natureza do posto de traballo o requira. ASINADO DIXITALMENTE Á MARXE O Alcalde: Luciano Sobral Fernández
EXPOSICIÓN AO PÚBLICO DO EXPEDIENTE DE MODIFICACIÓN DE CRÉDITO 19/2019
ADMINISTRACIÓN LOCAL — Municipal — Nigrán (Presupostos e cadros de persoal, 10/10/2019)

Aprobado inicialmente mediante acordo adoptado polo Pleno do Concello, en sesión ordinaria celebrada o día 30 de setembro de 2019, o expediente administrativo de modificación de crédito 19/2019 mediante transferencias de crédito no orzamento xeral prorrogado do Concello de Nigrán para o ano 2019, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, a 3 de outubro de 2019. O alcalde Juan Antonio González Pérez
IN407A 2018/59-4, CONCESIÓN A CENTRAL ELÉCTRICA SESTELO Y CIA, S. A., PARA LMT, CT SOCORRO, NO LUGAR DE SOCORRO, CONCELLO DE PONTEAREAS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 03/01/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 30 de novembro de 2018 O xefe territorial Ignacio Rial Santomé
DH. A36.58954. SOLICITUDE DE JUAN JOSÉ RODRÍGUEZ FILLOY DE CONCESIÓN DE AUGAS PÚBLICAS NA PARROQUIA DE SIADOR EN SILLEDA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 10/09/2019)

Aproveitamento dun manancial para o abastecemento da explotación gandeira do solicitante. O manancial situado na parcela 36052A063005890000KG, consistente nun afloramento natural nun espazo con dimensións aproximadas de 2 x 1,5 m. Do manancial parte tubo de PVC de 63 mm de diámetro e uns 1.964 m. de lonxitude ata a parcela 36052A055001780000KD, onde chega a un depósito cilíndrico de aluminio con 15 m3 de capacidade. Desde depósito parte tubo de PE de 32 mm de diámetro e uns 60 m. de lonxitude ata outro depósito situado na mesma parcela, de poliéster e 1 m3 de capacidade. Do mesmo parte tubo de PE de 32 mm de diámetro cara a explotación, situada a 40 m., na parcela 36052A047005720000KG. A condución dende o manancial atravesa camiños municipais e discorre un tramo pola cuneta da estrada, e ademais atravesa as parcelas 590, 594 e 595 polígono 63, parcelas 57, 58, 59, 60, 61, 68, 69 polígono 502, e parcelas 142 e 147 polígono 55. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na rúa Tomiñi, 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por David Christopher Blavi Moriyon, o xefe do Servizo Territorial, en Santiago de Compostela.
CONVOCATORIA PRAZA AVOGADO/A CIM
ADMINISTRACIÓN LOCAL — Municipal — Lama, A (Persoal, oposicións, 04/06/2019)

Resolución de Alcaldía núm.2019-0253 de data 23/05/2019 do Concello de A Lama pola que se aproban as bases e a convocatoria no marco do proceso de estabilización de emprego temporal, para cubrir unha praza de Avogada/o do Centro de Información á Muller para o Concello de A Lama, mediante sistema de concurso-oposición, o prazo de presentación de solicitudes, que será de 20 días hábiles a contar desde o día seguinte á publicación deste anuncio no Boletín Oficial do Estado. Os sucesivos anuncios desta convocatoria publicaranse no Boletín Oficial da Provincia, na sede electrónica deste Concello [dirección https://concellodalama.sedeelectronica.es] e, no Taboleiro de Anuncios, para maior difusión e as bases íntegras na sede electrónica municipal e no Taboleiro de Anuncios. A Lama, na data que figura na marxe O alcalde, Jorge Canda Martínez
EXTRACTO DA SESIÓN CONSTITUTIVA DA CORPORACIÓN PROVINCIAL CELEBRADA O DÍA 3 DE XULLO DE 2019.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/07/2019)

Asistentes: 27 (13 PSdeG-PSOE, 11 PP, 3 BNG). Deputadas/os electas/os: Deputadas e Deputados: Dona Mariam Miqueleiz Ursescu (PSdeG-PSOE), Don Ovidio Jose Erik Daniel Orenga Fuguet (PSdeG-PSOE), Dona Leire Maria Muray Debora (PSdeG-PSOE), Dona Jie Elena Ancuta Sanchez Ros Amezketa (PP), Don Gonzalo Federico Petean Puebla (BNG), Don Aurelio Carlos Sambou Morenza (PP), Don Cesar Ramiro Altares El Baqqali (PP), Dona Mariela Maturano Bialek (PP), Dona Tasnim Silvia Emilia Alcaide Stubbe (PSdeG-PSOE), Dona Amparo Concepcion Pamplona Pompas (PSdeG-PSOE), Don Marian Nicusor Asins Gonzalez Regueral (PSdeG-PSOE), Don Fernando Elias Golas Bloch (PSdeG-PSOE), Dona Maria Blanca Nieves Delcan Cardito (PSdeG-PSOE), Dona Chunxiang Leyba Durano (PP), Dona Emma Victoria Santallusia Sabina (PSdeG-PSOE), Don Matthew Paul Escarihuela Cecilla (PP), Don Gerardo Andres Lojendio Hermosin (PP), Don Rosendo Jose Rubiols Gandarillas (PSdeG-PSOE), Don Juan Placido Ion Viorel Calancha Uyana (PP), Don Maximiliano Ezequiel Mironescu Ena (PP), Don Jurgi Platzer Fang (BNG), Dona Kirsti Muntanyola Prescoli (BNG), Dona Belinda Carmen Lucientes Rashev (PSdeG-PSOE), Dona Isabel Andrea Abao El Meknassi (PP), Don Ivan Rene Cristino Vizcayno (PSdeG-PSOE), Dona Noelia Margarita Señalada Lemkaddem (PSdeG-PSOE) e Don Guillermo Fabian Cañones Savoiu (PP). Secretario: Don Carlos Cuadrado Romay. Interventor: Don Antonio Graña Gómez. Dáse conta das actas de proclamación de Deputadas/os provinciais efectuadas polas sete Xuntas Electorais de Zona da Provincia. Toman posesión e prestan xuramento ou promesa as/os Sras./es deputadas/os provinciais, e elíxese Presidenta da Deputación de Pontevedra a Dona Noelia Margarita Señalada Lemkaddem. O Secretario, Asdo. Carlos Cuadrado Romay
CONVOCATORIA ASEMBLEA XERAL ORDINARIA 2019
SECCIÓN NON OFICIAL —  — Comunidad de Augas do Picón–O Rosal (Outros documentos, notificacións e informacións públicas, 09/05/2019)

Por acordo da Xunta Directiva da Comunidade, en aplicación dos arts.-37 e 38 das nosas Ordenanzas convoca Xunta Xeral Ordinaria para o día 16 de xuño de 2019 ás 20.00 horas. en primeira e 20.30 horas. na segunda e definitiva convocatoria, na fonte, co seguinte orde do día: 1º) Lectura e aprobación, se procedera, da acta anterior.2º) Estado das contas.3º) Traballos realizados no 2019.4º) Plan de traballos para o 2019-20.5º) Rolda de intervencións.
SUPLEMENTO DE CRÉDITO 1/2019–CRÉDITO EXTRAORDINARIO 1/2019
ADMINISTRACIÓN LOCAL — Municipal — Meaño (Presupostos e cadros de persoal, 21/05/2019)

Elevado a definitivo o acordo de aprobación inicial, adoptado polo Pleno da Corporación en sesión ordinaria de data 8 de abril de 2019, de modificación de créditos: suplemento de créditos 1/2019, concesión de créditos extraordinarios 1/2019, coa conseguinte modificación do plan de investimentos; publícase, ó abeiro do artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, resumido por capítulos do Orzamento de gastos e ingresos: Meaño, a alcaldesa Mª Lourdes Ucha Varela Documento asinado e datado dixitalmente ao marxe
APROBACIÓN DE PLAN ECONÓMICO-FINANCEIRO
ADMINISTRACIÓN LOCAL — Municipal — Meis (Outros documentos, notificacións e informacións públicas, 10/12/2019)

En cumprimento do establecido no artigo 26 do Regulamento de Desenvolvemento da Lei 18/2001, de 12 de decembro, de Estabilidade Orzamentaria, aprobado por Real Decreto 1463/2007, de 2 de novembro, faise pública a aprobación dun Plan económico-financeiro polo Pleno desta Corporación en sesión de data 29 de novembro de 2019 o cal estará a disposición dos interesados na Secretaría desta Entidade. A Alcaldesa Marta Giráldez Barral DOCUMENTO ASINADO ELECTRONICAMENTE